Diari Oficial de la Generalitat Valenciana


Sumari del DOGV 7521, del 08-05-2015 (2015/4055)

Notificació de resolució de desistiment i arxivament. Expedient número DIC-14/0171. Teulada.
--------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4055


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de desistiment i arxivament. Expedient número DIC-14/0171. Teulada. [2015/4055]  
Han resultat infructuoses les gestions realitzades per a notificar la resolució dirigida a Vicente Ivars Oller, en representació de la mercantil Urbanización Sol Dorado, SL, D'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es notifica per mitjà d'este edicte.  
  
Acte que es notifica: resolució del cap del Servici Territorial d'Urbanisme.  
Expedient DIC-14/0171. Teulada. Declaració d'interés comunitari per a residència de persones de la tercera edat, promoguda Urbanización Sol Dorado, SL.  
El cap del Servici Territorial d'Urbanisme, el dia 15 de desembre de 2014, va dictar la resolució següent:  
«Vist l'expedient indicat i sobre la base dels antecedents i fonaments següents.  
Antecedents de fet  
Primer. Amb data 13 de maig de 2014, va tindre entrada en el registre de la Conselleria d'Infraestructures, Territori i Medi Ambient la sol·licitud de declaració d'interés comunitari per a una residència per a persones de la tercera edat en el polígon 13, parcel·les 607, 608, 609, 612, 618, 619 i 627 de Teulada, en terrenys classificats pel planejament vigent en el municipi com a sòl no urbanitzable.  
Segon. Amb data 11 de juliol de 2014, es va notificar un ofici al promotor en què se li requeria que esmenara les deficiències que s'enumeren a continuació. En cas contrari, i de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es consideraria que desistia de la petició:  
1. Ha de realitzar una descripció detallada de les edificacions, els usos a què es destinen, superfícies ocupades i construïdes i alçària, és a dir, ha d'assenyalar els paràmetres urbanístics relatius al volum i la forma de les construccions de forma detallada, descrivint-ne també la tipologia.  
2. Haurà d'aportar un plànol de planta en què s'assenyalen la distribució, el plànol d'alçats i les seccions de les edificacions.  
3. Haurà d'aclarir si la superfície indicada dels vials inclou la superfície de zones de pas; en cas que no siga així, haurà d'indicar eixa superfície.  
4. Haurà d'aclarir la superfície ocupada i construïda total, atés que en la documentació aportada es donen dos superfícies distintes, s'indica d'una banda que la superfície construïda és de 9.489 m² i, d'una altra, s'indica que té una superfície de 12.151 m², tenint en compte que si es projecten edificis en una planta, la superfície ocupada i la construïda han de coincidir, llevat que hi haja elements que no compten al 100 %, la qual cosa haurà d'indicar-se, si és el cas.  
5. Haurà de descriure detalladament les instal·lacions complementàries, assenyalant la superfície ocupada, i la construïda si és el cas, així com haurà d'assenyalar els espais intersticials entre les edificacions i les zones destinades a l'activitat, que compten pel que fa a l'ocupació per a l'activitat.  
6. Haurà d'ajustar l'alçària de les edificacions al que disposa l'article 5.5.3 de les normes urbanístiques, atés que s'assenyala en el projecte que tenen una alçària de 4,7 m i la normativa urbanística establix l'altura en planta baixa en 4,5 m.  
7. Haurà d'aportar un nou plànol d'ordenació de l'activitat on es fite la distància als límits i a l'eix de camí de les edificacions o construccions, a escala 1:2000.  
8. Haurà d'aportar un plànol de classificació del sòl on se superpose el plànol parcel·lari cadastral i s'hi reflectisquen les parcel·les objecte de l'àmbit de l'actuació amb la delimitació, a escala 1:2000. confrontat pel secretari municipal. Es podrà aportar, a més, un informe firmat pel secretari, relatiu a la compatibilitat urbanística de l'actuació.  
  
9. Haurà d'assenyalar la correspondència entre les parcel·les cadastrals objecte de l'àmbit i les finques registrals.  
10. Haurà d'aportar, firmat pels promotors, literalment el compromís de:  
- No iniciar les obres abans d'obtindre les llicències, autoritzacions i permisos que siguen necessaris per a l'exercici lícit de l'activitat.  
- Inscriure en el Registre de la Propietat la vinculació del terreny a l'ús i aprofitament autoritzat amb les altres condicions establides en la resolució de la DIC.  
- Si és el cas, obtindre l'autorització d'abocament atorgada per l'organisme de conca.  
- Finalitzat el termini de vigència i excepte les pròrrogues autoritzades, executar el pla de restauració, correcció de defectes i reposició de terrenys.  
11. Haurà de proposar un termini de vigència per a la DIC sol·licitada.  
12. Haurà d'aportar el qüestionari del pla de participació pública i els resultats, de la manera prevista en el reglament de paisatge (Decret 120/2006, d'11 d'agost).  
Tercer. El passat 1 d'agost de 2014, va acabar el termini esmentat sense que fins a la data conste que s'haja aportat la documentació requerida.  
Fonaments jurídics  
Primer. De conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud inicial no té els requisits preceptius que assenyalen l'article anterior i els exigits, si és el cas, per la legislació específica, es requerirà a l'interessat que esmene la falta o aporte els documents preceptius i se li indica que, si no ho fa, es considerarà que desistix de la petició després d'una resolució.  
Segon. El Decret 135/2011, de 30 de setembre, del Consell, que aprova el Reglament dels òrgans territorials, d'avaluació ambiental i urbanístics de la Generalitat, establix que correspon al cap del servici territorial competent en matèria d'urbanisme resoldre sobre el desistiment de les sol·licituds d'interés comunitari.  
  
Vist que no han comparegut en el procediment terceres persones interessades que n'insten la continuació i a la vista dels antecedents de fet i els fonaments jurídics exposats, resolc:  
  
Únic  
Declarar el desistiment del procediment instat per Urbanización Sol Dorado, SL, i, en conseqüència, ordenar l'arxivament de l'expedient.  
  
  
Contra esta resolució, que no posa fi a la via administrativa, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptador a partir de l'endemà de la data del rebut de la notificació. Tot això no impedix que es puga exercitar qualsevol altre recurs o acció que es crega oportú.»  
  
  
Alacant, 10 d'abril de 2015.- El director general d'Avaluació Ambiental i Territorial: Juan Manuel Giner Corell.